
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCSANI

HOTĂRÂRE
privind aprobarea deplasării, în perioada 4-6 iulie 2014,

a unei delegaţii reprezentative a Municipiului Focşani la Andernach, Germania, la invitaţia oraşului Andernach, pentru a participa la manifestarea „Săptămâna Fraternităţii – Sărbătoarea Europeană 2014”

          Consiliul local al municipiului Focşani, judeţul Vrancea, întrunit în şedinţa ordinară;
- analizând Proiectul de hotărâre iniţiat de Primarul Municipiului Focşani şi raportul comun al Direcţiei Economice şi al Serviciului Comunicare, înregistrat la nr. 26708/21.05.2014, privind aprobarea deplasării, în perioada 4-6 iulie 2014, a unei delegaţii reprezentative a Municipiului Focşani la Andernach, Germania, la invitaţia oraşului Andernach, pentru a participa la manifestarea „Săptămâna Fraternităţii – Sărbătoarea Europeană 2014”;

- văzând avizul favorabil al Comisiei de buget şi administraţie publică;
         - în conformitate cu prevederile art. 1, lit.a) şi e) şi art. 3, alin. (1) din Hotărârea Guvernului nr. 518/1995, privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

- având în vedere prevederile art. 36, alin (2) lit (b), alin. (4), lit. (d) şi art. 45 alin (2) litera (a)  din Legea 215/2001, republicată, privind Administraţia publică locală, referitoare la temeiul legal pentru adoptarea hotărârilor;
HOTĂRĂŞTE:

Art. 1. - Se aprobă deplasarea, în perioada 4-6 iulie 2014, a unei delegaţii reprezentative a Municipiului Focşani la Andernach, Germania, la invitaţia oraşului Andernach, pentru a participa la manifestarea „Săptămâna Fraternităţii – Sărbătoarea Europeană 2014”, delegaţie compusă din d-nii consilieri locali Radu Niţu şi Ionuţ Mersoiu.
Art. 2. – Cheltuielile aferente transportului şi diurnei vor fi suportate din bugetul propriu al Municipiului Focşani, în condiţiile legii, iar organizatorii vor suporta cheltuielile cu cazarea.

Art. 3
Prezenta hotărâre va fi comunicată de către Direcţia de administraţie publică locală compartimentelor, birourilor, serviciilor, Primarului municipiului Focşani, conform legii, care va asigura executarea acesteia prin Direcţia resurse umane, coordonare unităţi subordonate, Direcţia economică şi Serviciul Comunicare. 
  PREŞEDINTE DE ŞEDINŢĂ,



      Contrasemnează,

       Ionel-Gabriel Necula                            SECRETARUL MUNICIPIULUI FOCŞANI                                                                                                   

                                                                               Eduard Marian Corhană 
Municipiul Focşani, 29 mai 2014

